









ПРОЕКТ!

Д О Г О В О Р
Днес, ________________2014 год. в град  Видин между:

1. РЕГИОНАЛНА ЗДРАВНА  ИНСПЕКЦИЯ ГРАД Видин, ул.“Цар Симеон Велики № 76, БУЛСТАТ 176031615, представлявана от  директора на  д-р Гергана Иванова Джамбова, наречена по-долу "ВЪЗЛОЖИТЕЛ”, от една страна, 

и

        2. “_____________________________________________________”, със седалище и адрес на управление  гр.___________________, ул._____________________________________№______, ЕИК ______________, представлявано от ________________________________________ постоянен адрес:________________________________________________________, притежаващ лична карта №______________,изд. на __________________ от МВР-______________,  ЕГН _______________,  като “ИЗПЪЛНИТЕЛ”, от друга страна, 

на основание чл. 101, буква е от Закона за обществените поръчки и проведена процедура по същия закон чрез публична покана  и във връзка с утвърдения от Възложителя Протокол от __________ 2014г. на назначената комисията се сключи настоящият договор, с който страните се споразумяха за следното: 
І. ПРЕДМЕТ И ОБЩИ УСЛОВИЯ НА ДОГОВОРА

Чл. 1 (1) ВЪЗЛОЖИТЕЛЯТ възлага, а ИЗПЪЛНИТЕЛЯ се съгласява да достави и да поддържа гаранционно един брой фабрично нов санитарен автомобил, наричан по-долу за кратко „автомобила“, съгласно представената от ИЗПЪЛНИТЕЛЯ Техническа оферта и срещу цена, посочена в ценовото предложение на ИЗПЪЛНИТЕЛЯ. Техническата оферта и ценовото предложение на ИЗПЪЛНИТЕЛЯ представляват  неразделна част от този договор.

(2) Изпълнението на предмета по предходната алинея включва изпълнението на следните дейности:

1. доставка на един брой фабрично нов санитарен автомобил;

2. гаранционна поддръжка и сервизно обслужване на доставения санитарен автомобил.

(3) ИЗПЪЛНИТЕЛЯ следва да изпълни дейностите по ал. 2 в съответствие с изискванията на Техническата спецификация на ВЪЗЛОЖИТЕЛЯ, техническото и ценовото предложение на изпълнителя, в сроковете по раздел ІІ от настоящия договор.

(4) Мястото на доставка е: франко административната сграда  на РЗИ гр. Видин, ул. „Цар Симеон Велики“№ 76.

(5) С предаването на автомобила ИЗПЪЛНИТЕЛЯТ прехвърля на ВЪЗЛОЖИТЕЛЯ правото на собственост върху същия.

ІІ. СРОКОВЕ ПО ДОГОВОРА

Чл. 2 (1) Срокът за изпълнение на договора започва да тече от датата на подписването му. 

(2) Изпълнителят трябва да достави автомобила в срок до ___________ (попълва се съобразно Техническото предложение на изпълнителя), но не повече от 120 календарни дни, считано от датата на подписване на договора. 

(3) Срокът за гаранционна поддръжка и сервизно обслужване на доставения автомобил се определя на _____________________________________ (посочва се съгласно Техническата оферта на изпълнителя, но не по-малко от 36 месеца), считано от датата на доставката.

(4) Срокът за гаранционна поддръжка за всички допълнително монтирани елементи и оборудване се определя на _________________________(посочва се съгласно Техническата оферта на изпълнителя но не по-малко от 36 месеца), считано от датата на доставката.

ІІІ. ЦЕНИ И НАЧИН НА ПЛАЩАНЕ

Чл. 3 (1)  Страните определят цена на доставката  по настоящия договор, съгласно предложеното от ИЗПЪЛНИТЕЛЯ и прието от ВЪЗЛОЖИТЕЛЯ ценово предложение, в размер на_______________ (с думи ________________________________________________________ ) лв. без ДДС или_____________________(с думи_____________________________________________________________________) лв. с ДДС. 

 
(2) Цената по ал. 1 съставлява цялостно възнаграждение, дължимо от ВЪЗЛОЖИТЕЛЯ на ИЗПЪЛНИТЕЛЯ за изпълнение на доставката по този договор и включва цената на автомобила, цената за доставка на автомобила до мястото на изпълнението, опаковка, транспорт, застраховки, митни сборове, гаранционна поддръжка и сервизно обслужване.

(3) Цената по ал. 1 е окончателна и не подлежи на промяна за срока на действие на договора.

(4) ИЗПЪЛНИТЕЛЯТ потвърждава, че цената за изпълнение на договора е единственото възнаграждение за изпълнение на дейностите по договора.

Чл. 4 (1) Цената по договора ще се заплаща в български лева по банков път, чрез 100 % (сто процента) авансово плащане, в срок до 15 (петнадесет) календарни дни, считано от датата  от подписването на договора. Цената се изплаща от ВЪЗЛОЖИТЕЛЯ след представяне на проформа-фактура и безусловна и неотменима банкова гаранция за еквивалентната сума на авансовото плащане, която да бъде издадена в полза на РЗИ гр. Видин в срок до 5 (пет) работни дни от датата на подписване на договора,  и  да бъде с   валидност 60 (шестдесет) календарни дни след датата на изпълнение на договора.

(2) Банковата гаранция за авансово плащане се освобождава след представяне на следните документи:

- доставна фактура – оригинал.

- двустранно подписан и подпечатан приемо – предавателен протокол.

(3) Плащанията се извършват с платежно нареждане по банкова сметка на ИЗПЪЛНИТЕЛЯ при:

Банка: ___________________IBAN: ______________________BIC: ________________________
ІV. ПРАВА И ЗАДЪЛЖЕНИЯ НА ВЪЗЛОЖИТЕЛЯ

Чл. 5 ВЪЗЛОЖИТЕЛЯТ се задължава:

1. да заплати на ИЗПЪЛНИТЕЛЯ уговорената цена в сроковете и при условията на настоящия договор;

2. да получи доставката в срока и на мястото, посочено в чл. 1, ал. 4 ;

3. да предостави на ИЗПЪЛНИТЕЛЯ необходимите и налични документи и данни, намиращи се при възложителя, необходими за изпълнението на договора;

4. да окаже на ИЗПЪЛНИТЕЛЯ необходимото съдействие и достъп до обекта и съответните документи за изпълнение на дейностите по договора;

5. да заплати доставения автомобил и извършените услуги по реда и при условията, уговорени с настоящия договор.

Чл. 6  ВЪЗЛОЖИТЕЛЯ има право, когато ИЗПЪЛНИТЕЛЯ се е отклонил от изискванията, на които трябва да отговаря автомобила, посочени в чл. 1, ал. 3 от договора или не представи изискуемите документи относно автомобила, да откаже приемането му, както и да пристъпи към усвояване на сумите по представената банкова гаранция, докато ИЗПЪЛНИТЕЛЯ не изпълни своите задължения съгласно договора. 

V. ПРАВА И ЗАДЪЛЖЕНИЯ НА ИЗПЪЛНИТЕЛЯ

Чл. 7 ИЗПЪЛНИТЕЛЯТ има право да получи цената на доставения по този договор санитарен автомобил в размер и срокове, съгласно чл. 3 и чл. 4 от настоящия договор.

Чл. 8  ИЗПЪЛНИТЕЛЯТ се задължава:

1. да изпълни предмета по чл. 1 от настоящия договор, в сроковете по чл. 2;

2. да предостави необходимите документи за регистрация съгласно изискванията на Наредба № I-45 на МВР от 24.03.2000 г. за регистриране, отчет, пускане в движение и спиране от движение на моторни превозни средства и ремаркета, чл.12, ал.1, т.3 или чл.12 ал. 8, осигуряващи регистрация на предлагания автомобил.

3. да прехвърли на ВЪЗЛОЖИТЕЛЯ собствеността върху автомобила;

4. да осигури за своя сметка транспорта по доставката;

5. да осигури гаранционна поддръжка и сервизно обслужване на доставения автомобил;

6. при доставяне на автомобила да представи всички документи, посочени в  Техническото предложение на ИЗПЪЛНИТЕЛЯ.

7. да информира ВЪЗЛОЖИТЕЛЯ за всички проблеми, възникнали при изпълнението на  договора и за мерките, предприети за тяхното решаване;

8. да определи длъжностно техническо лице, което ще упражнява контрол по изпълнение предмета на поръчката и да го съобщи на ВЪЗЛОЖИТЕЛЯ.

Чл. 9 (1) Доставката ще се счита за неизпълнена, докато ВЪЗЛОЖИТЕЛЯ не получи всички документи по чл. 8, т. 6 от настоящия договор.

(2) Ако непредставянето на документи води до последващи разходи за ВЪЗЛОЖИТЕЛЯ, тези разходи се покриват от ИЗПЪЛНИТЕЛЯ.

Чл. 10 (1) ИЗПЪЛНИТЕЛЯТ поема гаранция за качеството на санитарния автомобил и за годността му за употреба за срока, посочен в чл. 2, ал. 3 и 4 от датата на доставката му.

(2) ИЗПЪЛНИТЕЛЯТ се задължава да осигури сервизно обслужване за безвъзмездно отстраняване на всички повреди и отклонения от изискванията за качество, които са възникнали в рамките на посочения в предходната алинея гаранционен срок.

VІ. ПРИЕМАНЕ

Чл. 11 Автомобилът следва да се предаде на мястото, посочено в чл. 1, ал. 4 на упълномощено от ВЪЗЛОЖИТЕЛЯ лице. За приемането и предаването се съставя приемо-предавателен протокол, в два екземпляра, който се подписва от упълномощените представители на двете страни.

Чл. 12 (1) При предаването на автомобила ИЗПЪЛНИТЕЛЯТ осигурява на ВЪЗЛОЖИТЕЛЯ необходимото според обстоятелствата време да го прегледа за недостатъци.

 (2) Рекламации относно качеството и скрити дефекти се правят в срок от 10 (десет) работни дни след откриването им.

(3) След изтичане на гаранционния срок по чл. 2 от договора, ИЗПЪЛНИТЕЛЯТ е длъжен безвъзмездно да отстрани констатираните от ВЪЗЛОЖИТЕЛЯ в рамките на гаранционния срок рекламации.

VІІ. ГАРАНЦИОННА ПОДДРЪЖКА И СЕРВИЗНО ОБСЛУЖВАНЕ

Чл. 13 (1) ИЗПЪЛНИТЕЛЯТ се задължава да осигури гаранционна поддръжка и сервизно обслужване на автомобила за срок от _________________________ (минимум 36 месеца), без ограничение на пробега.

(2) ИЗПЪЛНИТЕЛЯТ се задължава да осигури гаранционен период за всички допълнително монтирани елементи и оборудване за срок от _______________________ (минимум 36 месеца).

(3) Гаранционният срок започва да тече от датата на подписване на двустранен приемо-предавателен протокол за доставката на автомобила.

(4) ИЗПЪЛНИТЕЛЯТ се задължава да осигури преференциален прием на авариралия автомобил в съответните сервизни бази в рамките на _______ (___________________________) часа.
Чл. 14 ИЗПЪЛНИТЕЛЯТ гарантира нормалното функциониране на доставения автомобил, указано в Техническата спецификация на ВЪЗЛОЖИТЕЛЯ и своето Техническо предложение, при спазване на условията, описани в гаранционната карта.

Чл. 15 (1) Заявката за отстраняване на възникнала повреда на автомобила се прави по телефон или писмено по факс.

(2) Заявката трябва да съдържа информация за наличието на повредата и нейно описание, както и  часа и датата, когато е констатирана.

VІII. НЕИЗПЪЛНЕНИЕ. ОТГОВОРНОСТ ЗА НЕИЗПЪЛНЕНИЕ
Чл. 16 ИЗПЪЛНИТЕЛЯТ носи отговорност за точното изпълнение на дейностите по този договор, съобразно изискванията на Техническата спецификация, Техническата оферта и Ценовото предложение.

Чл. 17 (1) В случай на неточно и/или забавено изпълнението на която и да е от дейностите по настоящия договор, с изключение на задълженията, произтичащи от раздел VІІ „Гаранционна поддръжка и сервизно обслужване”, ИЗПЪЛНИТЕЛЯТ се задължава да заплати на ВЪЗЛОЖИТЕЛЯ неустойка в размер на 0,05 % (нула цяло нула и пет на сто) от общата цена по чл.3, ал.1 без ДДС за всеки просрочен ден, но не повече от 25 % (двадесет и пет на сто) от общата цена.

(2) ВЪЗЛОЖИТЕЛЯТ има право да удържи начислените неустойки от представената банкова гаранция в полза на РЗИ гр. Видин.

ІX. ИЗМЕНЕНИЕ И  ПРЕКРАТЯВАНЕ НА ДОГОВОРА

Чл. 18 Настоящият договор се прекратява с пълно изпълнение на задълженията на страните по договора.

Чл. 19 Настоящият договор може да се изменя по взаимно съгласие на страните само в хипотезите  на ЗОП, регламентиращи изрични правни основания за изменение на договор за обществена поръчка.  
Чл. 20 Този договор се прекратява:
1. с изпълнение на задълженията на страните по него, включително задълженията по време на гаранционния срок на стоката;
2. по взаимно писмено съгласие между страните, изразено чрез подписване на двустранно споразумение;
3. едностранно от ВЪЗЛОЖИТЕЛЯ с писмено уведомление до другата страна, когато ИЗПЪЛНИТЕЛЯ бъде обявен в неплатежоспособност или бъде открита процедура за обявяването му в несъстоятелност или ликвидация.
Чл. 21 ВЪЗЛОЖИТЕЛЯТ може да развали договора с едностранно 15-дневно писмено предизвестие до другата страна, когато ИЗПЪЛНИТЕЛЯ виновно забави изпълнението на задължението си  по чл. 2 от  този договор с повече от 10 (десет) дни след уговорения срок за доставка.

Чл. 22 ИЗПЪЛНИТЕЛЯТ има право с едномесечно писмено предизвестие, изпратено до ВЪЗЛОЖИТЕЛЯ, да развали договора, ако последния не плати в срок уговореното възнаграждение.

X. СПОРОВЕ

Чл.  23 Всички спорове, които могат да възникнат във връзка с настоящия договор, по повод неговото изпълнение или тълкуване, включително споровете, породени или отнасящи се до неговата недействителност или прекратяване, страните ще уреждат доброволно и добронамерено.

Чл. 24 Ако по пътя на преговорите не може да се постигне съгласие, всички спорове ще се решават от компетентния съд, определен по правилата на българското законодателство.

ХІ. ЗАКЛЮЧИТЕЛНИ РАЗПОРЕДБИ
§1. Неразделна част от настоящия договор са следните документи:


1. Техническа спецификация на ВЪЗЛОЖИТЕЛЯ

2. Техническо предложение на ИЗПЪЛНИТЕЛЯ

3. Ценово предложение на ИЗПЪЛНИТЕЛЯ
Настоящият договор се състои от 4 /четири/ листа и се състави в три еднообразни екземпляра, от които след подписването му  два се предоставиха за съхранение на  възложителя и един  на изпълнителя.

ЗА ВЪЗЛОЖИТЕЛЯ,


    
             ЗА  ИЗПЪЛНИТЕЛЯ,
ДИРЕКТОР: _________________



УПРАВИТЕЛ:_________________
